྄།མཱཙྪ་ཨཾ་རྒན་ཐ་མཝ།མརྫ་ར་ནརྦཿཔྟཱརྦ་སྱཿཙརྠ་ཡཙྪ་ཡ྄།ཐམས།རྒྱ་རྦ་།ཎྜམ྄།།
སརྦ་ཛྙ་ཝཱ་གཱིནྣ་དྷརྨ་ཀཱི་རྟྟི་ཤྲཱི་བྷ་དྲ་སྱ་བི་མོ་ཀྵ་བྷྲྀ་ཤཾ་ཀ་ར་སུ་ཀ་ཐཱ་མ་དྷུར་དེ་བ་ཏམྦུར་སྱ་ཏནྣ་ཤབྡ་གྷོ་ཥ་ནཱ་མ་བི་ཧ་ར་ཏི་སྨ།།
ཐམས་ཅད་མཁྱེན་པ་དག་དབང་ཆོས་གྲགས་དཔལ་བཟང་པོའི་རྣམ་པར་ཐར་པ་ཕུལ་དུ་བྱུང་བའི་མཛད་པ་བཟང་པོའི་གཏམ་སྙན་ལྷའི་ཏམྦཱ་རའི་རྒྱུད་ཀྱི་སྒྲ་དབྱངས་ཞེས་བྱ་བ་བཞུགས་སོ།།

རྨད་བྱུང་ཐུགས་བསྐྱེད་ས་འཛིན་རྩེ་མོར་ཚོགས་གཉིས་ཐགྲུར་ཡངས་པའི་ཁང་བཟང་ཐུགས་རྗེ་ཆེན་པོ་ཕུལ་དུ་བྱུང་བའི་གྲིབ་བསིལ
ཅན།།ཟ་བ་ཞིའི་དབྱིངས་སུ་རིང་ནས་མནལ་ཀྱང་གདུལ་བྱའི་དོན་དུ་སླརདྷཱི།ཡང་འཁྲུངས་པའི་ཚུལ་གྱིས་སུམ་ལྡན་ཆོས་ཀྱི་རྒྱལ་པོའི་རྣམ་པ་རུ།།ཡང
དག་རྫོགས་པའི་སངས་རྒྱས་རྣམ་ཀུན་མཁྱེན་པའི་འོད་ཟེར་བ་གམ་མངོནཔར་ཀུན་འཕགས་དཔལ་གྱི་ལྕོག་རབ་བརྩེགས་པའི་རྒྱལ་པོ་ཉིད།།གསལ
བར་བྱོན་པ་གང་གི་དྲིན་གྱིས་དགེ་ལེགས་མཆོག་སྩོལ་གྲུ་འཛིན་བདག་པོབློ་བཟང་རིན་ཆེན་ཆོས་གྲགས་རྒྱ་མཚོ་དུས་ཀུན་མཆོད།།དམིགས་མེད

ཆོས་སྐུའི་དབྱིངས་སུ་རྟག་རོལ་ཀྱང་།།རབ་འབྱམསཞིང་དུ་བགྲང་ཡས་གཟུགས་སྐུ་ཡི།།སྣ་ཚོགས་འཕྲུལ་གྱིས་ཟློས་གར
སྒྱུར་མཛད་པ།།བརྩེ་ཚོན་ཕྱག་ན་པདྨོས་རྟག་ཏུ་སྐྱོངས།།རྒྱལ་བ་ཀུནགྱི་མཁྱེན་བརྩེ་ནུས་པའི་གཏེར།།གཅིག་ཏུ་འཛིན་པའི་ཕྲིན་ལས་རླབས་ཀྱི
ཕྲེང་།།ནམ་ཡང་གཡེལ་མེད་འགྲོ་ལ་འཇུག་མཛད་པ།།དྲིན་ཅན་རྩབརྒྱུད་བླ་མ་གཙུག་ན་རྒྱལ།།ཡེ་ཤེས་ལྔ་མཚོན་འཇའ་འོད་འཁྱིལ་པའི
དབུས།།ཟླ་གཞོན་མཚན་དཔེས་བརྒྱན་འདྲའི་དྭངས་གསལ་སྐུ།།རིནཆེན་བཻ་ཌཱུཪྻ་ཡི་རྒྱུད་མངས་ཅན།།གདོང་བཞིའི་བུ་མོས་བདག་ལ་སྣང་བ་

སྩོལ།།འཕགས་པའི་སྤྲུལ་ཞིང་ཁ་བའི་ཡུལ་ལྗོངས་སུ།།དག་དང་མ་དག་དུ་མའི་སྦྲང་ངོ་རུ།།གང་འཚམས་ཕྱག་ན་པདྨོའི་སྒྱུ་མའི་གཟུགས།།ཅིར་ཡང་འཆར་དེའི་ཚད་བཟུང་སུ་ཡིས
རྙེད།།ཁྱད་པར་གང་དེའི་གསང་གསུམ་ནམ་མཁའ་ལས།།ཤར་བའི་རྣམ་པར་ཐར་པའི་དྲི་མེད་ཟླ།།སྣ་ཚོགས་རྫིང་བུར་སྣང་བའི་ཇི་སྙེད་གྲངས།།འཕགས་མཆོག་གིས་ཀྱང་གཞལ་བའི
སྐབས་ཕྲ་ན།།ཚུར་མཐོང་རྨོངས་པའི་སྨ་ག་རུམ་འཁྱམས་པ་ཡི།།སོ་སྐྱེའི་བློ་ཡིས་སྨྲ་བསམ་བརྗོད་པ་ནི།།ཤིན་ཏུ་གོ་སྐབས་བྲལ་མོད་ཁྱད་པར་དུ།།རྗེ་བཙུན་རེ་ཞིག་དགག་བྱ་ཆེ་བའི་ཕྱིར།།
རྣམ་ཐར་དུས་སུ་མ་བབས་འཆད་དཀའ་བས།།ཡུན་རིང་འགྱངས་ཀྱང་དེ་ཡི་རྟོགས་བརྗོད་ལ།།དད་པའི་སྐྱེས་མཆོག་དམ་པ་དུ་མ་ཡིས།།ངོ་མཚར་མཛད་བཟང་ཡི་གེར་འབྲི་འོས་ཞེས།།ནན་ཏན།
བཀའ་ཡི་ཕྲེང་བ་ལན་མང་དུ།།སྤྱི་བོར་བབས་པས་རྣམ་ཐར་རག་རིམ་ཞིག།འདིར་ནི་སྤེལ་ལ་གཟུར་གནས་བློ་ལྡན་དག།འཕགས་པའི་ངོ་མཚར་སྒྱུ་མར་དད་སྐྱེད་མཛོད།།མི་མཐུན་ཉེས་སྤྱོད
དྲི་མའི་སྐྱོན་དང་བྲལ་ཞིང་རྣམ་འདྲེན་སྲས་དང་བཅས་པ་དགྱེས་པའི་གཏམ།།ངོ་མཚར་དོན་ལྡན་ཚིག་གི་འདོད་པ་འཇོ་བ་མཁས་མང་རྣ་བའི་བཅུད་དུ་ལྷུང་ལྷུང་འཁྲིགས།།སྒྱུ་མ་ལྟ་བུའི་རྣམ

པར་ཐར་པའི་འཕྲུལ་གྱིས་རང་དོན་ཙམ་ཞིག་རྗེས་སུ་མི་གཞོལ་བར།།གཞན་དོན་བརྩེ་བ་ཤུགས་དྲག་སྤྱོད་པའི་གདངས་སྙན་ལྷ་ཡི་ཏམྦུ་ར་ཡི་རྒྱུད་ལས་སྒྲོགས།།དེའང་
ཇི་སྐད་དུ།དམ་ཆོས་པད་དཀར་ལས།རིགས་ཀྱི་བུ་གང་དག་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྤྱན་རས་གཟིགས་དབང་ཕྱུག་སངས་རྒྱས་ཀྱི་གཟུགས་ཀྱིས་སེམས་ཅན་རྣམས་ལ།
ཆོས་སྟོན་པའི་འཇིག་རྟེན་གྱི་ཁམས་དག་ཡོད་དོ།།གང་དག་ན་བྱང་ཆུབ་སེམས་དཔའ་སེམས་དཔའ་ཆེན་པོ་སྤྱན་རས་གཟིགས་དབང་ཕྱུག་བྱང་ཆུབ་སེམས་དཔའི་གཟུགས་ཀྱིས་ཆོས་སྟོན་པའི་
འཇིག་རྟེན་གྱི་ཁམས་དག་ཀྱང་ཡོད།སེམས་ཅན་ཁ་ཅིག་ལ་ནི་རང་སངས་རྒྱས་ཀྱི་གཟུགས་ཀྱིས་ཆོས་སྟོན་ཏོ།།ཁ་ཅིག་ལ་ཉན་ཐོས་ཀྱི་གཟུགས་ཀྱིས།ཁ་ཅིག་ལ་ཚངས་པའི་གཟུགས།
ཀྱིས།ཁ་ཅིག་ལ་བརྒྱ་བྱིན་གྱི་གཟུགས་ཀྱིས།ཁ་ཅིག་ལ་དྲི་ཟའི་གཟུགས་ཀྱིས།ཁ་ཅིག་ལ་གནོད་སྦྱིན་གྱི་གཟུགས་ཀྱིས།ཁ་ཅིག་ལ་དབང་ཕྱུག་ཆེན་པོའི་གཟུགས་ཀྱིས་ཆོས་སྟོན་ཏོ།།།
འཁོར་ལོས་སྒྱུར་བའི་རྒྱལ་པོས་འདུལ་བའི་སེམས་ཅན་རྣམས་ལ་ནི་འཁོར་ལོས་སྒྱུར་བའི་རྒྱལ་པོའི་གཟུགས་ཀྱིས་ཆོས་སྟོན་ཏོ།།ཞེས་གསུངས་པ་ལྟར་གདུལ་བྱའི་ཁམས་དང་།བསམ་

པ་དང་།བག་ལ་ཉལ་དང་།དུས་དང་།སྐལ་བའི་ཁྱད་པར་དུ་མ་ཞིག་གིས་དེ་དག་རྗེས་སུ་འཛིན་པའི་བཀོད་པ་དང་མཛད་པ་གཅིག་ཏུ་མ་ངེས་པར་སྟོན་པའི་མི་ཟད་རྒྱན་གྱི་འཁོར་ལོ་ནི་ཡང་།།
དག་པར་རྫོགས་པའི་སངས་རྒྱས་ཁོ་ནས་མཁྱེན་པ་ལས་འཕགས་པ་གཞན་གྱིས་ཀྱང་མཁྱེན་ཅིང་གཟིགས་པའི་ཡུལ་ལས་རིང་དུ་འདས་ན།སོ་སྐྱེ་ཐ་མལ་པ་དག་གིས་ཚད་དུ་བཟུང་ནས་འདི་ནི
འདིའོ་ཞེས་སྨྲ་བ་ག་ལ་ནུས།ཕལ་པོ་ཆེ་ལེའུ་སོ་གཅིག་པ་ལས།བཅུ་པ་རྒྱལ་བས་དབང་བསྐུར་རྒྱལ་པོ་དབང་ཐོབ་བཞིན།།ཡོན་ཏན་རིན་ཆེན་དག་པས་དེ་བཞིན་རིམ་དུ་ཕར།།ཕྱོགས
རྣམས་ཀུན་གྱི་ཞིང་རྣམས་བཤིགས་ཏེ་བགྲང་བར་ནུས།།རྣམ་ཤེས་གཅིག་གིས་འགྲོ་བ་ཀུན་སེམས་ཤེས་པར་རུང་།།ནམ་མཁའི་དབྱིངས་ཀུན་སྒྲ་ཡིས་གཞལ་བར་ནུས་སྲིད་ཀྱི།།རྒྱལ་བའི
ཡོན་ཏན་བསྐལ་པ་ཕྲག་ཁྲིག་བཤད་མི་ནུས།།ཞེས་ས་བཅུ་པ་དབང་བསྐུར་ཐོབ་ནས་ཡང་དག་པར་རྫོགས་པའི་སངས་རྒྱས་ཀྱི་མིང་ཙམ་ལས་དོན་རྒྱལ་བའམ་སངས་རྒྱས་སུ་ངེས་ཤིང་།ཤེར
བྱིན་སྟོང་ཕྲག་བརྒྱ་པའི་བམ་པོ་རེ་ལྔ་པ་ལེའུ་བཅུ་གཅིག་པར།དེ་ལ་བྱང་ཆུབ་སེམས་དཔའ་སེམས་དཔའ་ཆེན་པོ་ས་བཅུ་པ་ལ་གནས་པ་དེ་བཞིན་གཤེགས་པ་ཉིད་ཅེས་བྱ་བ་གང་ཞེ་ན།བྱང

ཆུབ་སེམས་དཔའ་སེམས་དཔའ་ཆེན་པོ་གང་གིས་ཕ་རོལ་ཏུ་ཕྱིན་པ་ཐམས་ཅད་ཡོངས་སུ་རྫོགས་པར་གྱུར་པ་དང་།དེ་བཞིན་གཤེགས་པའི་སྟོབས་བཅུ་དང་།མི་འཇིགས།
པ་བཞི་དང་།སོ་སོར་ཡང་དག་པར་རིགས་པ་བཞི་དང་།སངས་རྒྱས་ཀྱི་ཆོས་མ་འདྲེས་པ་བཅོ་བརྒྱད་དང་།རྣམ་པ་ཐམས་ཅད་མཁྱེན་པ་ཉིད་ཀྱི་ཡེ་ཤེས་དང་།བག་ཆགས་ཀྱི་མཚམས
སྦྱོར་བའི་ཉོན་མོངས་པ་ཐམས་ཅད་སྤངས་པ་དང་།སྙིང་རྗེ་ཆེན་པོ་དང་སངས་རྒྱས་ཀྱི་ཆོས་ཐམས་ཅད་ཀྱང་ཡོངས་སུ་རྫོགས་པར་གྱུར་པ་དག་སྟེ།རབ་འབྱོར་དེ་ལྟར་ན་བྱང་ཆུབ་སེམས་དཔའ་
སེམས་དཔའ་ཆེན་པོ་ས་བཅུ་པ་ལ་གནས་པ་ནི་དེ་བཞིན་གཤེགས་པ་ཉིད་ཅེས་བྱའོ།།ཞེས་དང་།རབ་འབྱོར་བྱང་ཆུབ་སེམས་དཔའ་སེམས་དཔའ་ཆེན་པོ་ས་བཅུ་ལ་སྤྱོད་པའི་ཚེ།དཀར་པོ་
རྣམ་པར་མཐོང་བའི་ས་ལས་ཡང་དག་པར་འདའ།རིགས་ཀྱི་ས་ལས་ཡང་དག་པར་འདའ།བརྒྱད་པའི་ས་ལས་ཡང་དག་པར་འདའ།མཐོང་བའི་ས་ལས་ཡང་དག་པར་འདའ།སྲབ
པའི་ས་ལས་ཡང་དག་པར་འདའ།འདོད་ཆགས་དང་བྲལ་བའི་ས་ལས་ཡང་དག་པར་འདའ།བྱས་པ་རྟོགས་པའི་ས་ལས་ཡང་དག་པར་འདའ།རང་སངས་རྒྱས་ཀྱི་ས་ལས་ཡང་དག་པར

འདའ།བྱང་ཆུབ་སེམས་དཔའི་ས་ལས་ཡང་དག་པར་འདའ་སྟེ།རབ་འབྱོར་འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་དེ་ལྟར་ས་དགུ་ལས་ཡོངས་སུ་འདས་ཏེ་སངས་རྒྱས་ཀྱིས
ལ་གནས་ཏེ་ཞེས་དང་།མངོན་རྟོགས་རྒྱན་གྱི་སྐབས་དང་པོ་ལས།ས་དགུ་འདས་ནི་ཡེ་ཤེས་ནི།།གང་གི་སངས་རྒྱས་སར་གནས་པ།།དེ་ནི་བྱང་ཆུབ་སེམས་དཔའི་ས།།བཅུ་པ་ཡིན
པར་ཤེས་པར་བྱ།།ཞེས་དང་།ཕལ་ཆེན་ཀུན་ཏུ་བཟང་པོའི་སྤྱོད་པ་བསྟན་པ་དང་ཡེ་ཤེས་ཀྱི་ཕྱག་རྒྱའི་ཏིང་ངེ་འཛིན་གྱི་མདོའི་བམ་པོ་གཉིས་པ་ཕྱོགས་མཚུངས་པར།དེ་ལྟར་ཡོན་ཏན
ཆེན་པོ་དང་ལྡན་པའི་བྱང་ཆུབ་སེམས་དཔའ་ནི་སངས་རྒྱས་ཞེས་བྱའོ།།འདྲེན་པ་ཞེས་བྱའོ།།སྟོན་པ་ཞེས་བྱའོ།།ཐམས་ཅད་མཁྱེན་པ་ཞེས་བྱའོ།།རྒྱལ་བ་ཞེས་བྱའོ།།ཞེས་གསུངས
སོ།།དེ་ལྟ་བུའི་ས་བཅུའི་བྱང་ཆུབ་སེམས་དཔའ་རྣམས་དང་།སངས་རྒྱས་རྣམས་ཀྱི་རྣམ་པར་ཐར་པ་ནི་ཐ་མལ་པའི་བློའི་ཡུལ་ལས་ཆེས་རིང་དུ་འདས་པ་ཡིན་ཅིང་།བྱེ་བྲག་ཏུ་བདག
ཅཅག་རྣམས་རྗེས་སུ་འཛིན་པའི་ཕྱིར་དུ་འཕགས་པ་འཇིག་རྟེན་དབང་ཕྱུག་མིའི་གཟུགས་ཀྱི་རྣམ་པར་རོལ་པ་མཚན་བརྗོད་པར་དཀའ་བ་དགག་བྱའི་དུས་བསྟུན་གྱི་མཚན་འཇིགས་མེད་རྡོ་རྗེ་ཤེས།

བྱ་ཀུན་མཁྱེན་ནམ།སླར་སྦྱར་བའི་མཚན་ངག་དབང་ཆོས་གྲགས་རྒྱ་མཚོ་དཔལ་བཟང་པོ།དོན་དངོས་ཀྱི་མཚན་བློ་བཟང་རིན་ཆེན་ཚངས་དབྱངས་རྒྱ་མཚོ་ཞེས་ཞུ་བ
འདི་ནི་ངེས་དོན་དུ་བསྐལ་པ་གྲངས་མེད་པའི་སྔ་རོལ་ནས་འོག་མིན་སྟུག་པོ་བཀོད་པའི་ཞིང་ཁམས་སུ་འོད་ཟེར་ཀུན་འཕགས་དཔལ་བརྩེགས་ཀྱི་རྒྱལ་པོར་སངས་རྒྱས་ཟིན་ཀྱང་།རྒྱལ་བ་འོད
དཔག་མེད་ཀྱི་སྲས་ཀྱི་ཐུ་བོ་ཕྱག་ན་པདྨོའི་ཚུལ་བཟུང་བ་ལ་སོགས་པའི་དག་མ་དག་གི་ཞིང་ཁམས་རབ་འབྱམས་སུ་སྐུའི་བཀོད་པ་ཇི་སྙེད་པས་གདུལ་བྱ་གང་ལ་གང་འདུལ་གྱི་མཛད་པ་མཐའ
ཡས་པ་བསྟན་པ་རྣམས་ནི་བྱིས་པ་ཤིན་ཏུ་རྨོངས་པའི་ཁང་བུར་ཆུད་པ་བདག་ལྟ་བུས་སྨྲ་བ་དང་།བསམ་པ་དང་།དཔྱོད་པའི་ཡུལ་ལས་རིང་དུ་འདས་པར་མ་ཟད།རྗེ་བླ་མ་དམ་པ་རང་ཉིད
ནས་ཡོན་ཏན་ཐམས་ཅད་ནང་དུ་སྦེད་ཅིང་།ཐ་ན་འཁྲུངས་ཡུལ་གྱི་ས་ཆ།གདུང་རུས་སོགས་ཀྱང་ཤིན་ཏུ་སྦེད་པའི་ཚུལ་མཛད་ཅིང་།ཕྱིའི་མཛད་སྤྱོད་ཀྱང་སྐུ་མདུན་དུ་ཡུན་རིང་གཅར་བའི
ཞབས་ཕྱི་བ་རྣམས་ཀྱིས་ཀྱང་དེ་ཡིན་འདི་མིན་གྱི་ཚད་བཟུང་དཀའ་ཞིང་ཆ་མི་ཐེངས་པའི་ཐུགས་ཤིན་ཏུ་སྐམ་པ་དང་།རྒྱུས་མེད་པ་ཚོས་བླ་མ་ཉིད་ཀྱི་འཁྲུངས་ཡུལ་དང་གདུང་རུས་དགུང་ལོག

ཙམ་བཞེས་སོགས་ཞུས་པ་ན།ང་རང་ཆུང་ངུས་ནས་འཁྱམས་ནས་ཡུན་རིང་ལོན་པས་ཕ་མས་ཆ་སོགས་བརྗེད་འདུག་གསུངས་པ་དང་།མཚན་ཙམ་ཅི་ཡིན་ཞུས་པ་ན་ཡང་ང་ལ་མིང་མེད་ཅེས
གསུངས་པ་དང་།ཡང་འགའ་རེས་རྒྱུས་ཡོད་པ་ལྟ་བུར་ཞུས་པ་བྱུང་ན་ཐུགས་མི་མཉེས་པར་མཛད་དེ།རང་གི་རང་སུ་ཡིན་མི་ཤེས་པ་ལ་ཁྱོད་ཀྱིས་ང་གང་ནས་ཤེས་ཞེས་བཀའ་བཀྱོན་པར་
མཛད་པ་དང་།ས་ཆ་འདིར་ཕེབས་ནས་རིང་ཞིག་ལོན་པ་ན།དབུས་ནས་སྔགས་རམ་པ་ཟེར་བ་སྔར་ཐུགས་རྒྱུས་ཡོད་པ་ཞིག་བྱུང་ནས་བླ་མ་འདི་དམ་པ་འདི་ཞེས་བྱ་བ་ཡིན་ཅེས་བཤད་སོང་བར།།
ཁྱོད་ལ་ཁྱབ་འཇུག་གིས་ལྟོས་ཤིག་གསུང་མ་ཐག་གྲྭ་པ་དེ་ལ་གཟའ་བརྒྱབ་སོང་ནས་ཕྱིས་སུ་ཡང་དེ་ལྟར་ཡོད།ཁ་ཅིག་རྒྱལ་སྲས་རིན་པོ་ཆེར་སྦྲུལ་སྐུ་འདྲ་མིན་གཉིས་བྱུང་བ་གཅིག་ཡིན།
པར་སྒྲོགས་པ་དང་།ཁ་ཅིག་རྒྱལ་དབང་ལྔ་པ་ཆེན་པོར་སྦྲུལ་སྐུ་འདྲ་མིན་མང་པོ་བྱུང་འདུག་པ་དེའི་གཅིག་ཡིན་ནམ་སྙམ་པས་གླེང་བ་བྱས་ཚེ་དེ་འདྲ་རྐང་ནས་མ་ཟེར།ཁོང་རྣམ་པ་ས་ཆ་དེ་
དདང་དེར་འཁྲུངས་པ་ད་ལྟར་དེ་དང་དེ་ན་བཞུགས་ཡོད་སྒྲོ་འདོགས་དེ་འདྲ་མ་ཟེར་ཅེས་ཡང་དང་ཡང་དུ་འགོག་པར་མཛད།དབུས་གཙང་ནས་ཡོང་བའི་གྲྭ་པ་རྒྱུས་ཡོད་དང་།གཞན་མདོ་

སྨད་སོགས་ནས་གྲྭ་བ་བགྲེས་པ་སྔར་མཇལ་མྱོང་གི་རིགས་ལ་དམ་པ་ཉིད་ནས་རེ་ཞིག་གཞན་ལ་མི་སྨྲ་བའི་དམ་བསྒྲགས་ནན་ཏན་མཛད་ཅིང་།ཆོས་སྐྱོང་ལའང་གཉེར་
གཏད་མཛད་པ་བཅས་དགོངས་གཞི་ཁྱད་པར་བ་ཞིག་ཡོད་འདུག་པའི་སྟབས།སུ་གང་གིས་ཀྱང་སྔར་ཇི་ལྟར་མཛད་པ་སོགས་ཀྱི་རྣམ་པར་ཐར་པ་བར་སྐབས་ཞིག་གི་བར་དུ་ཞུ་སྤོབས་པ་མེད
ལ།རྗེ་དེ་ཉིད་ཀྱི་ཞལ་ནས་ཀྱང་ང་ལ་དེ་ཡིན་དེ་མིན་གྱི་མིང་མང་པོ་མ་བཏགས།ཧ་ཅང་གསལ་དྲགས་ན་ཆུ་ནང་གི་ཉའི་དཔེ་ཡིན།བླ་མ་ལྷག་པའི་ལྷ་དང་ངོ་བོ་དབྱེར་མེད་དུ་གསོལ་བ་བཏབ
ན་ལྷ་དེའི་བྱིན་རླབས་འཇུག་པ་ཆོས་ཉིད་ཡིན་པས་འཕགས་པ་སྤྱན་རས་གཟིགས་ཀྱི་བྱིན་གྱིས་བརླབས་པའི་བླ་མ་ཞིག་ཡིན་འགྲོ་སྙམ་པ་གྱིས་ལ་གསོལ་བ་ཐོབ་དང་དེ་ག་རང་དགེ་ཞེས་
གསུངས།གཞན་ཐུགས་སྣང་དག་པ་དང་ཞབས་ཕྱི་ནང་མ་ལ་སྔར་ཁོང་རང་ཁམས།དབུས་གཙང་།རྒྱ་གར།བལ་ཡུལ་སོགས་གནས་ཆེན་མང་པོར་གསང་སྟབས་ཀྱིས་ཕེབས་པ
དདང་།དེར་གྲུབ་པ་མཛད་པ་དང་དཀའ་བ་སྤྱད་པ་རེས་དུ་གྲོ་རེས་དགོད་བྲོ་བ་སོགས་ངོ་མཚར་ཅན་མང་པོ་ཐོར་རེ་གསུངས་ཤིང་།དེའང་གཞན་ལ་མ་བཤད་ཅེས་ནན་ཏན་ཆེ་བ་མཛད་པ་ལས།

དཀྱུས་སུ་ཆེར་གསལ་པོ་ཡེ་མི་གསུངས་ལ།ཕྱིས་སུ་དགུང་ལོ་བགྲེས་སྐབས་གསེར་ཁོག་གི་བླ་མ་གྲུབ་པའི་དབང་ཕྱུག་ཆེན་པོ་ཞྭ་ལུ་བ་བློ་བཟང་དཔལ་ལྡན་པའི་ཞལ་སྔ་དང་།ཐང་རིང་བླ་མ།
གོང་བ་ཞབས་དྲུང་སོགས་མང་པོས་རེ་ཞིག་གསང་དགོས་རྣམས་ལ་དགོས་པ་ཁྱད་པར་ཅན་ཞིག་ཡོད་འགྲོ་བས་དེ་མིན་ཐུན་མོང་བའི་རིགས་ཀྱི་རྣམ་པར་ཐར་པ་ཞིག་ཅིས་ཀྱང་གནང་དགོས་ཞེས
ནན་ཏན་ཆེན་པོས་ཡང་ད་དུ་ཡཱ་དུ་གསོལ་བ་བཏབ་པར་བརྟེན་ངོ་མཚར་བ་རག་རིམ་ཙམ་ཤོག་དྲིལ་མཛད་ཡོད་ལ།ཕྱིས་སུ་ཞིང་གཞན་དུ་ཕེབས་རྗེས་དམ་པ་དེ་ཉིད་ལ་ཐུན་མོང་མ་ཡིན་པའི་
དད་པ་ཐོབ་པའི་སློབ་མེ་མདང་།ཁྱད་པར་རྡོ་རྗེ་འཆང་ཆེན་པོ་ཁྲི་རིན་པོ་ཆེ་རྒྱ་ནག་པའི་ཞལ་སྔ་ནས་ཀྱིས་བདག་ལ་དམ་པ་དེ་ཉིད་ཀྱི་རྣམ་པར་ཐར་པ་ངོ་མཚར་བ་བློར་ངེས་པ་ཚོ་ཅིས་ཀྱང་ཡི་
གེར་ཐོབ་གསུངས་པ་རྣམས་ལས་ད་ལྟ་བྲིས་རུང་འགལ་བ་མེད་ཅེས་གསུང་ནན་ཆེ་བར་ཕེབས་པ་དང་།རྡོ་རྗེ་འཆང་བྱམས་པ་རིན་པོ་ཆེ་ནས་ཀྱང་ང་དམ་པ་དེ་ལ་དག་སྣང་ཆེན་པོ་ཡོད་པས་རྣམ་
པར་ཐར་པའི་སྐོར་བྲིས་ལ་སྐུར་ཅིག་ཅེས་གསུངས་ཡོད་པས།དེང་དུས་སློབ་མ་འགའ་ཞིག་གིས་རང་གི་བླ་མ་ལ་གཞན་དད་པ་བསྐྱེད་པའི་ཆེད་སྒྲོ་བཏགས་ནས་ཡོན་ཏན་མང་པོ་བརྗོད་པ་།

དང་།ཁ་ཅིག་བླ་མའི་རྣམ་ཐར་གྱི་ཞོར་རང་གི་ཆེ་བ་འདོན་པའི་ཐབས་དང་།གཞན་སུན་འབྱིན་པ་སོགས་བྱེད་ཀྱང་ཁོ་བོས་དངོས་སུ་གྲུབ་པའང་བཤད་པ་ལ་སྤོབས་པ་ཞན།
པཔ་དང་།ལས་འབྲས་ཤིན་ཏུ་ཕྲ་བའི་སྟབས་རང་ལ་སྐྱེ་བ་བརྒྱུད་མར་གནོད་པའི་སྒྲོ་སྐུར་དེ་འདྲ་བཤད་པ་ལ་ཕན་པ་ཅུང་ཟད་ཀྱང་མེད་པའི་ཁར་ཆོས་ཀྱི་སྤྱན་ལྡན་རྣམས་ཀྱིས་ཐུགས་ཁྲེལ་བ།
དང་ང།ཁོ་བོ་ཙམ་དུ་མ་ཟད་རྒྱུས་ཡོད་པའི་མཆོག་དམན་ཇི་སྙེད་ཅིག་ད་ལྟ་ཡོད་པ་དུ་མས་ཀྱང་ཁྲེལ་བའི་གནས་སུ་འགྲོ་བ་དང་།གཞན་ཡང་དམ་པ་འདི་ཉིད་དུས་ཀྱི་དབང་གིས་རེ་ཞིག་དགག
བྱ་ཆེ་བར་གྱུར་པའི་ཕྱིར།བླ་མ་དམ་པ་རྣམས་ཀྱི་བཀའ་བཞིན་རྣམ་ཐར་གསལ་པོ་ཞིག་སྔར་ནས་བྲི་དགོས་ཡོད་པ་དུས་སུ་མ་བབས་པས་རེ་ཞིག་འགྱངས་པ་ནི་དམ་པ་ཉིད་སྐྱོན་དང་